শঠতার সাথে মিথ্যা বলে নুসরাতকে ছাদে নিয়ে যায় পপি। আগুন লাগানোর আগে সে তার শরীরের এক অংশ ঝাপটে ধরে। নুসরাতের আরেক বান্ধবী তার শরীরের আরেক অংশ চেপে ধরে। তারপর কেরোসিন ঢালা হয়। মাদ্রাসার এই দুই ছাত্রী ধরেই নেয়া যায় দ্বীনদার ও পর্দানশীল। বাই ডিফল্ট তারা পরকালে বিশ্বাসী তা শতভাগ নিশ্চয়তা দিয়েই বলা যায়।অন্যদিকে সাবা নামের এক অভিনেত্রী এক প্রশ্নের জবাবে শুধু এক লাইনের এক বক্তব্যে বলেছে সে পরকাল বিশ্বাস করেনা। সে কারো গায়ে আগুন লাগাতে যায়নি, মিথ্যা বলে খুনীদের কাছে কাউকে নিয়ে যায়নি।অবাক করা ব্যাপার হলো সেই দুই দ্বীনদার খুনী মেয়েদের নিয়ে ফেসবুকে তিলমাত্র ঘৃনার প্রকাশ নেই। কিন্ত শুধুমাত্র পরকাল বিশ্বাস করিনা বলার অপরাধে এমন কোন অশ্লীল বা হিংস্র শব্দ নাই যা সাবার প্রতি উদগীরিত হয়নি।বলুনতো আপামর মুসলমানদের দৃষ্টিতে এ দুয়ের মধ্যে তুলনামুলক কে অধিক অপরাধী? সেই খুনী দুই মেয়ে নাকি পরকালে অবিশ্বাসী সাবা? আপনার উত্তরের পিছনের ফিলোসফিটাও জানাবেন।- আমিনুল ইসলাম